Η **Κορυφή του Αδάμ** (σιναλέζικα: සමනල කන්ද, Σαμαναλακάντα) είναι ένα κωνικό ιερό βουνό που βρίσκεται στη Νοτιοδυτική Σρι Λάνκα με ύψος 2.243 μέτρων. Είναι γνωστή για το Σρι Πάντα (σιναλεζικά: ශ්‍රී පාද), δηλαδή το «ιερό αποτύπωμα», έναν σχηματισμό βράχου 1,8 μέτρων, που στη βουδιστική παράδοση θεωρείται το αποτύπωμα του Βούδα, στην ινδουιστική παράδοση θεωρείται το αποτύπωμα του Χάνουμαν ή του Σίβα (ταμίλ: சிவனொளிபாதமலை, «Σιβανολιπάταμαλαϊ»), δηλαδή, «βουνό του φωτός του Σίβα», και σε ορισμένες ισλαμικές και χριστιανικές παραδόσεις θεωρείται το αποτύπωμα του Αδάμ, ή του Αγίου Θωμά.

Γεωγραφία
---------

Η Κορυφή του Αδάμ από τη Μασκελίγια, Μάρτιος 2018.
Το βουνό βρίσκεται στους νότιους πρόποδες των κεντρικών υψιπέδων, στις επαρχίες Ρατναπούρα και Νουβάρα Ελίγια της περιφέρειας Σαμπαραγκαμούα και της Κεντρικής Περιφέρειας αντίστοιχα. Βρίσκεται περίπου 40 χιλιόμετρα βορειοανατολικά της Ρατναπούρα και 32 χιλιόμετρα νοτιοδυτικά του Χάττον. Η γύρω περιοχή είναι σε μεγάλο βαθμό δασώδης, ενώ δεν υπάρχει άλλο βουνό συγκρίσιμου ύψους κοντά. Η περιοχή γύρω από το βουνό είναι βιότοπος, φιλοξενώντας πολλά ζώα όπως ελέφαντες και λεοπαρδάλεις και ενδημικά φυτά.

Η Κορυφή του Αδάμ είναι σημαντική ως υδάτινο κοίτασμα. Οι επαρχίες νότια και ανατολικά του βουνού είναι πλούσιες σε πετρώματα, δίνοντας την αρχαία ονομασία Ρατναντβίπα στο νησί.

Ιστορία
-------

Το Σρι Πάντα (Κορυφή του Αδάμ) το 1890 κατά τη διάρκεια της βρετανικής κυριαρχίας της Κεϋλάνης (Σρι Λάνκα).
Το Σρι Πάντα αναφέρεται για πρώτη φορά (ως Σαμανθακούτα) στη Ντιπαβάμσα, το παλαιότερο χρονικό στη γλώσσα Πάλι, (4ος αιώνας), και επίσης στο χρονικό του 5ου αιώνα Μαχαβάμσα, όπου αναφέρεται ότι ο Βούδας επισκέφθηκε την κορυφή του βουνού. Το χρονικό Ρατζαβαλίγια αναφέρει ότι ο Βασιλιάς Βαλαγκάμπα (1ος αιώνας π.Χ.) είχε καταφύγει στα δάση της Κορυφής του Αδάμ για να προστατευτεί από εισβολείς από την Ινδία και αργότερα επέστρεψε στην Ανουρανταπούρα. Το Μαχαβάμσα αναφέρει και πάλι την επίσκεψη του Βασιλιά Βιτζαγιαμπάχου Α΄ (1058–1114) στο βουνό. Ο διάσημος Κινέζος προσκυνητής και Βουδιστής ταξιδιώτης Φα Χιεν έμειναν στη Σρι Λάνκα το 411–12 μ.Χ. και αναφέρει το Σρι Πάντα, αν και δεν είναι σαφές εάν το επισκέφτηκε.

Ο Ιταλός έμπορος Μάρκο Πόλο στα Ταξίδια το 1298 μ.Χ. σημείωσε ότι η Κορυφή του Αδάμ ήταν ένα σημαντικό μέρος προσκυνήματος, αλλά δεν ανέφερε ίχνος στο βράχο. Ο Άραβας ταξιδιώτης Ιμπν Μπατούτα ανέβηκε στην κορυφή του βουνού που ονόμασε Σαραντίμπ το 1344 μ.Χ. Στην περιγραφή του αναφέρει μια σκάλα και σιδερένιους ορθοστάτες με αλυσίδες για να βοηθούν τους προσκυνητές. Η πρώτη ανάβαση στην κορυφή από έναν Άγγλο έγινε από τον υπολοχαγό Ουίλιαμ Μάλκολμ του 1ου συντάγματος της Κεϋλάνης στις 26 Απριλίου του 1815, από την πλευρά της Ρατναπούρα. Η έκθεση του για την ανάβαση δημοσιεύτηκε στην Εφημερίδα της Κυβέρνησης της 10ης Μαΐου του 1815. Ο Τζον Ντέιβι, αδελφός του διάσημου χημικού Χάμφρι Ντέιβι, επισκέφθηκε την κορυφή το 1817. Κατέγραψε την παρατήρησή του, ένα τεράστιο αποτύπωμα ποδιού σκαλισμένο σε πέτρα και διακοσμημένο με ένα μόνο περιθώριο ορείχαλκου και γεμάτο με πολύτιμους λίθους.

Παραπομπές
----------

1. ↑  Survey Department of Sri Lanka: «The National Atlas of Sri Lanka (Second Edition)» (Αγγλικά) 2007. σελ. 36-37. ISBN-10 955-9059-04-1.
2. ↑  «Seruwila to Sri Pada (Sacred Foot Print Shrine)». UNESCO.org. Ανακτήθηκε στις 25 Αυγούστου 2011.
3. ↑  Ricci, Ronit (2011). *LITERATURE, CONVERSION, AND THE ARABIC COSMOPOLIS OF SOUTH AND SOUTHEAST ASIA*. University of Chicago Press. σελ. 136. ISBN 978-0-226-71088-4.
4. ↑  Palihapitiya. «P.G.G.». Ανακτήθηκε στις 28 Σεπτεμβρίου 2012.
5. ↑  Yule, Henry· Cordier, Henri (1903). *The Book of Ser Marco Polo (Volume 2)* (3rd έκδοση). London: John Murray. σελίδες 316–330.
6. ↑  Defrémery, C.· Sanguinetti, B.R. trans. and eds. (1858). *Voyages d'Ibn Batoutah (Volume 4)* (στα Γαλλικά και Αραβικά). Paris: Société Asiatic. σελίδες 179–182. CS1 maint: Extra text: authors list (link)
7. ↑  Gibb, H.A.R.· Beckingham, C.F. trans. and eds. (1994). *The Travels of Ibn Baṭṭūṭa, A.D. 1325–1354 (Volume 4)*. London: Hakluyt Society. σελίδες 853–854. ISBN 978-0-904180-37-4. CS1 maint: Extra text: authors list (link)
8. ↑  Dunn, Ross E. (2005) [1986]. *The Adventures of Ibn Battuta*. University of California Press. σελίδες 242–243. ISBN 0-520-24385-4.
9. ↑  J. Penry Lewis: *List of Inscriptions on Tombstones and Monuments in Ceylon of Historical or Local Interest with an Obituary of Persons Uncommemorated*, Colombo: H. C. Cottle, Government Printer, 1913, p. 422.
10. ↑  Davy, John (1818). «A description of Adam's Peak. By John Davy, M.D. F.R.S. In a letter addressed to Sir Humphrey Davy F.R.S. LL.D. Colombo May 1st 1817». *The Journal of Science and the Arts* **5**: 25–30. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315529013
* LCCN: sh2002005356

 |

 |